
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2474 


ΑΠΟΦΑΣΕΙΣ 

Αριθμ. 1522/84420 

Τρηματική έγκριση των μέτρων ρύθμισης κυκλο¬ 
φορίας που καθορίζονται με την υπ' αρ. 356/2017 
απόφαση Δ.Σ. Βόλου περί δημιουργίας δικτύου 
ποδηλατοδρόμων στην πόλη του Βόλου. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107Α') «Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για τη Τοπική Αυτοδιοίκηση και άλλες διατάξεις». 

2. Το ν. 3852/2010 (ΦΕΚ 87Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

3. Τον ν. 2696/1999 (ΦΕΚ 57Α') που αφορά στην κύ¬ 
ρωση του Κώδικα Οδικής Κυκλοφορίας, (ΚΟΚ), όπως 
τροποποιήθηκε και ισχύει και ιδίως το άρθρο 52 αυτού. 

4. Το π.δ. 138/2010 (ΦΕΚ 231 Α') «Οργανισμόςτης Απο¬ 
κεντρωμένης Διοίκησης Θεσσαλίας - Στερεός Ελλάδας». 

5. Το υπ'αριθμ. 15109/13.05.2013 έγγραφο της Δ/ 
νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

6. Τις υπ'αριθμ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

7. Την υπ'αριθμ. πρωτ. οικ. 11181/136302/28-08-2017 
(ΑΔΑ: 6Δ5ΕΘΡ10-ΩΩ3) απόφαση Συντονιστή της Απο¬ 
κεντρωμένης Διοίκησης Θεσσαλίας - Στερεός Ελλάδας 
με θέμα: «Τροποποίηση - Συμπλήρωση της υπ' αριθμ. 
9663/97430/2-9-2013 απόφασης της Γ.Γ.Α.Δ.Θ.-Στ. Ελ. 
όπως τροποποιήθηκε με την υπ' αριθμ. 1122/9732/ 
28-1-2014 απόφαση, αναφορικά με την άσκηση αρ¬ 
μοδιότητας σύμφωνα με τα άρθρα 52 και 52Α του 
ν. 2699/1999 όπως ισχύει». 

8. Την υπ'αριθμ. 13917/15-5-2017 απόφαση του Υπ. 
Εσωτερικών (ΦΕΚ 250/ΥΘΔΔ/26-5-2017) περί διορισμού 
του Νικολάου Ντίτορα του Ευαγγέλου ως Συντονιστή 
της Αποκεντρωμένης Διοίκησης Θεσσαλίας - Στερεός 
Ελλάδας. 


9. Την υπ'αριθμ. οικ.1959/18509/6-2-2018 απόφαση 
ορισμού Αναπληρωτή Συντονιστή Α.Δ.Θ.-Στ.Ελ. 

10. Τις διατάξεις του άρθρ. 56 του ν. 4257/2014 (ΦΕΚ 
93Α') «Επείγουσες Ρυθμίσεις αρμοδιότητας Υπουργείου 
Εσωτερικών». 

11. Το υπ' αριθμ. πρωτ. 2874/173392/18-11-2013 έγ¬ 
γραφο της Γ.Γ. Αποκεντρωμένης Διοίκησης Θεσσαλίας 
Στερεός Ελλάδας με θέμα: «Διευκρινίσεις-Οδηγίες περί 
Εγκρίσεων Κυκλοφοριακών Ρυθμίσεων οδικών δικτύων 
στους ΟΤΑ και στους χερσαίους χώρους λιμένων». 

12. Τηνυπ'αρ. 52907/2009 υπουργική απόφαση (ΦΕΚ 
2621Β /2009) «Ειδικές ρυθμίσεις για την εξυπηρέτηση 
ατόμων με αναπηρία σε κοινόχρηστους χώρους των οι¬ 
κισμών που προορίζονται για την κυκλοφορία πεζών». 

13. Την υπ' αριθμ. ΔΜΕΟ/Θ/3050 (ΦΕΚ 2302/Β7 
16-09-2013) απόφαση του Υπουργού Υποδομών, Μετα¬ 
φορών και Δικτύων, με θέμα: «Έγκριση Τεχνικών Οδη¬ 
γιών κυκλοφοριακών παρεμβάσεων στο αστικό περι¬ 
βάλλον για την εφαρμογή τους σε περιοχές σχολικών 
συγκροτημάτων και περιοχές με αυξημένη κίνηση στα 
πλαίσια βελτίωσης της οδικής ασφάλειας». 

14. Την υπ' αριθμ. ΔΥΟ/ΘΙΚ.1920 (ΦΕΚ 1053/Β7 
14-04-2016) απόφαση του Υπουργού Υποδομών, Μετα¬ 
φορών και Δικτύων, με θέμα: «Έγκριση Τεχνικών Οδη¬ 
γιών για ποδηλατοδρόμους (Υποδομές ποδηλάτων)». 

15. Το με αρ. πρωτ. 2870/202308/18-12-2017 έγγραφο 
του Τ.Δ.Ο. Ν. Μαγνησίας με το οποίο κρίθηκε ως «νο- 
μοτύπως ληφθείσα» και μας διαβιβάστηκε η υπ' αριθμ. 
356/2017 ομόφωνη απόφαση του Δ.Σ. Δήμου του Βό¬ 
λου περί διαμόρφωσης δικτύου ποδηλατοδρόμων στην 
πόλη του Βόλου. 

16. Το με αρ. πρωτ. 48363/7-7-2018 (αρ. πρωτ. ΔΙ.ΠΕ. 
ΧΩ.ΣΧ.Θ. 1522/84420/11 -6-2018) έγγραφο της Δ/νσης 
Βιώσιμης κινητικότητας του Δήμου Βόλου με το οποίο μας 
στάλθηκαν τα συμπληρωματικά στοιχεία που ζητήθηκαν. 

17. Με την απόφαση αυτή δεν προκαλείται δαπάνη σε 
βάρος του κρατικού προϋπολογισμού. 

κι επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώς από την αρμόδια υπηρεσία του Δήμου 
Βόλου και συμβάλλουν στην εξυπηρέτηση των πολιτών 
και στη βελτίωση των κυκλοφοριακών συνθηκών της 
περιοχής, αποφασίζουμε: 

Την τμηματική έγκριση των μέτρων ρύθμισης κυκλο¬ 
φορίας που καθορίζονται με την υπ' αριθμ. 356/2017 
απόφαση του Δήμου Βόλου περί δημιουργίας δικτύου 
ποδηλατοδρόμων, σύμφωνα μετά συνημμένα, εγκεκρι¬ 
μένα και θεωρημένα από την αρμόδια υπηρεσία του Δή¬ 
μου, σχέδια ως ακολούθως: 

1. Ρήγα Φεραίου (από Κασσαβέτη έως Ιωλκού): 

Δημιουργία αποκλειστικής λωρίδας ποδηλάτου, πα¬ 
ράλληλης ροής με την υπόλοιπη κυκλοφορία (ςγεΙθΙθΠθ), 
παρά το βόρειο κράσπεδο (δεξιά ως προς την κίνηση). 
Η στάθμευση των οχημάτων θα πραγματοποιείται παρά 
το νότιο κράσπεδο. 

2. Κασσαβέτη (από Ρήγα Φεραίου έως Δημητριάδος): 

Δημιουργία αποκλειστικής λωρίδας ποδηλάτου, πα¬ 
ράλληλης ροής με την υπόλοιπη κυκλοφορία (ςγεΙθΙθΠθ), 
παρά το δυτικό κράσπεδο (δεξιά ως προς την κίνηση). 
Η στάθμευση των οχημάτων θα πραγματοποιείται παρά 
το ανατολικό κράσπεδο. 

3. Μεταμορφώσεως (από 28ης Οκτωβρίου έως Ρήγα 
Φεραίου): 

Η οδός διαμορφώνεται ως μεικτής χρήσης οχημάτων 
και ποδηλάτων (ςγεΙθ5ΐΓθθΐ). Το όριο ταχύτητας διαμορ¬ 
φώνεται στα 30 χλμ/ ώρα. Τα ποδήλατα έχουν προτεραι¬ 
ότητα ως προς την παράλληλη μηχανοκίνητη κυκλοφο¬ 
ρία. Η στάθμευση των οχημάτων θα πραγματοποιείται 
παρά το δυτικό κράσπεδο. 

4. Βασσάνη (από Ρήγα Φεραίου έως 2ας Νοεμβρίου): 

Η οδός διαμορφώνεται ως μεικτής χρήσης οχημά¬ 
των και ποδηλάτων (ςγςΙθϊΐΓθθΐ). Τα ποδήλατα έχουν 
προτεραιότητα ως προς την παράλληλη μηχανοκίνητη 
κυκλοφορία. Το όριο ταχύτητας διαμορφώνεται στα 30 
χλμ/ ώρα. Τα ποδήλατα έχουν προτεραιότητα ως προς 
την παράλληλη μηχανοκίνητη κυκλοφορία. Η στάθμευ¬ 
ση των οχημάτων θα πραγματοποιείται σύμφωνα με τα 
σχέδια. 

5. Βασσάνη (από 2ας Νοεμβρίου έως Παπαδιαμάντη): 

Δημιουργία αποκλειστικής λωρίδας ποδηλάτου, πα¬ 
ράλληλης ροής με την υπόλοιπη κυκλοφορία (ςγςΙθΙθΠθ), 
παρά το δυτικό κράσπεδο (δεξιά ως προς την κίνηση). 
Η στάθμευση των οχημάτων θα πραγματοποιείται παρά 
το ανατολικό κράσπεδο. 

6. Μικρασιατών (από Ζάχου έως Παγασών): 

Η οδός διαμορφώνεται ως μεικτής χρήσης οχημάτων 
και ποδηλάτων (ςγεΙθ5ΐΓθθΐ). Τ ο όριο ταχύτητας διαμορ¬ 
φώνεται στα 30 χλμ/ώρα. Τα ποδήλατα έχουν προτεραιό¬ 
τητα ως προς την παράλληλη μηχανοκίνητη κυκλοφορία. 
Η στάθμευση των οχημάτων θα πραγματοποιείται παρά 
το νότιο κράσπεδο. 

7. Μικρασιατών (από Παγασών έως Βασσάνη): 

Δημιουργία αποκλειστικής λωρίδας ποδηλάτου, πα¬ 
ράλληλης ροής με την υπόλοιπη κυκλοφορία (ςγεΙθίΒΠθ), 
παρά το νότιο κράσπεδο (δεξιά ως προς την κίνηση). Η 
στάθμευση των οχημάτων θα πραγματοποιείται παρά 
το βόρειο κράσπεδο. 

8. Παπαδιαμάντη (από Λαμπράκη έως Ζάχου): 

Δημιουργία αποκλειστικής λωρίδας ποδηλάτου, πα¬ 
ράλληλης ροής με την υπόλοιπη κυκλοφορία (ςγςΙθΙθΠθ), 
παρά το βόρειο κράσπεδο (δεξιά ως προς την κίνηση). 


Η στάθμευση των οχημάτων θα πραγματοποιείται παρά 
το νότιο κράσπεδο. 

9. Ζάχου (από Παπαδιαμάντη έως 2ας Νοεμβρίου): 

Δημιουργία αποκλειστικής λωρίδας ποδηλάτου, πα¬ 
ράλληλης ροής με την υπόλοιπη κυκλοφορία (ςγςΙθΙθΠθ), 
παρά το ανατολικό κράσπεδο (δεξιά ως προς την κίνη¬ 
ση). Η στάθμευση των οχημάτων θα πραγματοποιείται 
παρά το δυτικό κράσπεδο. 

10. Φιλαδέλφειας (από Καραμπατζάκη έως Μαιάν¬ 
δρου): 

Δημιουργία αποκλειστικής λωρίδας ποδηλάτου, πα¬ 
ράλληλης ροής με την υπόλοιπη κυκλοφορία (ςγςΙθΙθΠθ), 
παρά το ανατολικό κράσπεδο (δεξιά ως προς την κίνη¬ 
ση). Η στάθμευση των οχημάτων θα πραγματοποιείται 
παρά το δυτικό κράσπεδο. 

11. Μαιάνδρου (από Φιλαδέλφειας έως Λ. Ειρήνης): 

Δημιουργία αποκλειστικής λωρίδας ποδηλάτου, πα¬ 
ράλληλης ροής με την υπόλοιπη κυκλοφορία (ςγςΙθΙθΠθ), 
παρά το βόρειο κράσπεδο (αριστερά ως προς την κίνη¬ 
ση). Η στάθμευση των οχημάτων θα πραγματοποιείται 
παρά το νότιο κράσπεδο. 

12. Οδός παραπλεύρως Πάρκου Ν. Ιωνίας (Πολυτεχνεί¬ 
ου έως Εθνικών Αγώνων): 

Δημιουργείται διάδρομος αποκλειστικής κίνησης 
ποδηλάτου, διπλής κατεύθυνσης (ςγεΙθΐΐΈεΚ) παρά το 
ανατολικό κράσπεδο (δεξιά ως προς την κίνηση). Ο δι¬ 
αχωρισμός με τη μηχανοκίνητη κυκλοφορία πραγματο¬ 
ποιείται με νησίδα φύτευσης πλάτους 70 εκ. 

13. Εθνικών Αγώνων (από Ικάρων έως Βενιζέλου): 

Δημιουργία αποκλειστικής λωρίδας ποδηλάτου, πα¬ 
ράλληλης ροής με την υπόλοιπη κυκλοφορία (ςγςΙθΙθΠθ), 
παρά το βόρειο κράσπεδο (δεξιά ως προς την κίνηση). 
Η στάθμευση των οχημάτων θα πραγματοποιείται παρά 
το νότιο κράσπεδο. 

14. Βενιζέλου (από Εθνικών Αγώνων έως Καραμπα¬ 
τζάκη) 

Δημιουργία αποκλειστικής λωρίδας ποδηλάτου, πα¬ 
ράλληλης ροής με την υπόλοιπη κυκλοφορία (ςγςΙθΙθΠθ), 
παρά το δυτικό κράσπεδο (δεξιά ως προς την κίνηση). 
Η στάθμευση των οχημάτων θα πραγματοποιείται παρά 
το ανατολικό κράσπεδο (από Μαιάνδρου έως Καραμπα¬ 
τζάκη). 

Η κατακόρυφη και οριζόντια σήμανση της περιοχής 
μελέτης που απαιτείται στην περιοχή επέμβασης φαί¬ 
νεται στα συνημμένα σχέδια με την απόφαση του Δ.Σ.Δ. 
Βόλου. Η θέση των πινακίδων στο σχέδιο είναι ενδεικτική 
και η τελική και ακριβής τοποθέτησή τους θα προσδιο¬ 
ριστεί από την επιβλέπουσα Υπηρεσία στα πλαίσια της 
έγκρισης της μελέτης εφαρμογής της σήμανσης σύμφω¬ 
να με το άρθρο 10 παρ. 2 του ΚΟΚ. 

Ο καθορισμός του ορίου ταχύτητας στις οδούς πα¬ 
ρέμβασης γίνεται σύμφωνα με το αρθρ. 20, παρ. 1 και 
6 του ΚΟΚ. 

Η εν λόγω έγκριση χορηγείται με τις εξής προϋποθέ¬ 
σεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα από¬ 
φαση να ισχύουν από την τοποθέτηση των οικείων πι¬ 
νακίδων σήμανσης, εκτός αν κατά το χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Οι τοποθετούμενες πινακίδες σήμανσης πρέπει να 
είναι κατασκευασμένες και τοποθετημένες σύμφωνα με 
τις σχετικές προδιαγραφές του Υπουργείου Υποδομών, 
Μεταφορών και Δικτύων, όπως και τα υλικά και η εφαρ¬ 
μογή της οριζόντιας σήμανσης. 

5. Με την παρούσα απόφαση δεν νομιμοποιούνται 
τυχόν παράνομες ενέργειες, ούτε υποκαθίστανται άλ¬ 
λες αδειοδοτήσεις και εγκρίσεις που τυχόν απαιτούνται 
για την υλοποίηση των εν λόγω παρεμβάσεων και την 
κατασκευή του υπόψη έργου. 

6. Παρακολούθηση της ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 


7. Να τηρούνται απαρέγκλιτα τα όσα εγκρίθηκαν με 
την υπ' αριθμ. 356/2017 απόφαση του Δημοτικού Συμ¬ 
βουλίου Δήμου Βόλου αλλά και οι (12), (13) και (14) σχε¬ 
τικές. 

Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 
των παραπάνω κυκλοφοριακών ρυθμίσεων αποτελούν 
μέριμνα του Δήμου. 

Κατά της απόφασης αυτής μπορεί να ασκηθεί προσφυ¬ 
γή από οποιονδήποτε έχει έννομο συμφέρον ενώπιον 
του Υπουργού Υποδομών, Μεταφορών και Δικτύων μέσα 
σε διάστημα τριάντα (30) ημερών από τη λήψη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Ιουνίου 2018 

Ο Συντονιστής Αποκεντρωμένης Διοίκησης κ.α.α. 

Ο Αναπληρωτής Προϊστάμενος 

Γεν. Δ/νσης Χωρ/κης και Περ/κης Πολιτικής 

ΚΩΝ.ΠΑΠΠΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























